Σύμπαν της DC (franchise)

Το **Σύμπαν της DC** (αγγλικά: **DC Universe**, συντομογραφία: **DCU**) είναι ένα Αμερικανικό franchise και κοινό σύμπαν βασισμένο σε χαρακτήρες των DC Comics. Δημιουργήθηκε από τον Τζέιμς Γκαν και τον Πίτερ Σαφράν, τους συν-Διευθύνων Συμβούλους των DC Studios. Είναι ελαφριά επανεκκίνηση του Εκτεταμένου Σύμπαντος της DC (DCEU), κρατώντας κάποιους ηθοποιούς και στοιχεία του DCEU, αντικαθιστώντας άλλα. Σε αντίθεση με την προηγούμενη κατάσταση των ταινιών βασισμένων σε χαρακτήρες της DC Comics, το DCU περιλαμβάνει μια ενωμένη ιστορία με ταινίες, τηλεοπτικές σειρές, κινούμενα σχέδια και βιντεοπαιχνίδια. Άλλες προσαρμογές των DC Comics που δεν έχουν σχέση με αυτήν την ιστορία σημειώνονται ως «DC Elseworlds».

Αφότου οι εταιρίες Discovery Inc. και WarnerMedia συγχωνεύτηκαν για να σχηματίσουν τη Warner Bros. Discovery, ο Διευθύνων Σύμβουλος της εταιρίας, Ντέιβιντ Ζάσλαβ, αποκάλυψε ένα σχέδιο για να αναζωογονήσουν τη DC, μετά την αρνητική αποδοχή κάποιων προηγούμενων ταινιών του DCEU. Οι Γκαν και Σαφράν προσλήφθηκαν για να διευθύνουν τη DC Studios τον Νοέμβριο του 2022, αφότου είχαν δουλέψει σε προηγούμενα πρότζεκτ της DC, όπως τα *[[The Suicide Squad]]* (2021) και *[[Peacemaker (τηλεοπτική σειρά)|Peacemaker]]* (2022–σήμερα). Το δίδυμο πέρασε μήνες μαζί με μία ομάδα σεναριογράφων αναπτύσσοντας την ιστορία του DCU, η οποία περιλαμβάνει ένα συνδυασμό δημοφιλών και αγνώστων χαρακτήρων της DC. Κάποια πρότζεκτ του DCEU που βρισκόντουσαν σε ανάπτυξη ακυρώθηκαν ενώ άλλα όπως το *Peacemaker* συνέχισαν μέσω του DCU. Κάποιοι ηθοποιοί του DCEU επαναλαμβάνουν τους ρόλους τους στο DCU, ενώ άλλοι αντικαθίστανται. Οι Γκαν και Σαφράν ήθελαν να αφοσιωθούν στης ανάγκες της ιστορίας αντί να αναγκάζουν τους δημιουργούς να ολοκληρώσουν το έργο τους για να προλάβουν την ημερομηνία κυκλοφορίας.

Η ιστορία του DCU χωρίζεται σε κεφάλαια, ξεκινώντας με το «Θεοί και Τέρατα», το οποίο ξεκίνησε το 2024 με την τηλεοπτική σειρά κινουμένων σχεδίων *[[Creature Commandos (τηλεοπτική σειρά)|Creature Commandos]]*. Ο Γκαν και ο Σαφράν θεωρούν την πρώτη ταινία του κεφαλαίου, *[[Superman (ταινία, 2025)|Superman]]* (2025), την αληθινή αρχή του DCU.

## Υπόβαθρο

### Εκτεταμένο Σύμπαν της DC

Η Warner Bros. Pictures προσπαθούσε να φτάσει την ανταγωνιστική εταιρεία Marvel Studios και το κινηματογραφικό τους σύμπαν υπερηρώων, το Κινηματογραφικό Σύμπαν της Marvel (MCU) μέχρι τα τέλη του 2012. Η Warner Bros. ξεκίνησε να αναπτύσσει την ταινία ''Άνθρωπος από Ατσάλι'' (2013), βασισμένη στον χαρακτήρα των DC Comics Superman, για να ξεκινήσει το κινηματογραφικό τους σύμπαν, το οποίο αργότερα έγινε γνωστό ως «Εκτεταμένο Σύμπαν της DC» (DCEU). Ανακοίνωσαν τις επόμενες ταινίες του franchise τον Οκτώβριο του 2014. Ο σκηνοθέτης του *Άνθρωπος από Ατσάλι* Ζακ Σνάιντερ θα επέστρεφε για να σκηνοθετήσει τα *[[Batman v Superman: Η Αυγή της Δικαιοσύνης]]* (2016) και ''Justice League'' (2017), ενώ σχεδιαζόντουσαν spin-off ταινίες βασισμένες σε μέλη της Λεγεώνας της Δικαιοσύνης και άλλους χαρακτήρες της DC.

Το box office του *Batman v Superman* δεν ανταποκρίθηκε στις προσδοκίες της Warner Bros. και έλαβε αρνητική ανταπόκριση από τους φαν και τους κριτικούς εξαιτίας του σκοτεινού του ύφους. Η Warner Bros. ένιωσε πως δεν θα έπρεπε να δίνουν από εδώ και πέρα στον Σνάιντερ όση ελευθερία του είχαν δώσει στα *Άνθρωπος από Ατσάλι* και *Batman v Superman*, και αναδιοργάνωσε τις μελλοντικές της ταινίες της DC υπό το καινούριο τμήμα DC Films. Το στέλεχος Τζον Μπεργκ και ο συγγραφέας κόμικς Τζεφ Τζονς ήταν προγραμματισμένοι να διευθύνουν τη DC Films και ήθελαν να κάνουν το *Justice League* πιο αισιόδοξο. Η εταιρεία δεν ήταν ευχαριστημένη με τις προσπάθειές τους, και προσέλαβαν τον Τζος Γουίντον για να γράψει διαφορετικά το σενάριο της ταινίας. Ο Σνάιντερ αποχώρησε από την ταινία μετά από τον θάνατο της κόρης του τον Μάρτιο του 2017, και ο Γουίντον ολοκλήρωσε την ταινία κάνοντας μεγάλες αλλαγές. Το *Justice League* ήταν μια ακόμη κριτική και εισπρακτική αποτυχία, και η Warner Bros. ξανά άρχισε να αλλάζει την προσέγγισή της προς την DC τα τέλη του 2017. Οι Μπεργκ και Τζονς αποχώρησαν από τη DC Films, και μια σχεδιασμένη spin-off ταινία Batman τοποθετημένη στο franchise άλλαξε και κατέληξε στην αυτόνομη ταινία του Ματ Ριβς *[[The Batman]]* (2022).

Η Warner Bros. σκόπευε οι μελλοντικές ταινίες του DCEU να είναι πιο αυτόνομες από τις προηγούμενες συνδεδεμένες. Ο Γουόλτερ Χαμάντα έγινε ο νέος πρόεδρος της DC Films τον Ιανουάριο του 2018. Τον ίδιο Οκτώβριο, ο Τζέιμς Γκαν προσλήφθηκε για να γράψει και να σκηνοθετήσει το *[[The Suicide Squad]]* (2021), μια αυτόνομη συνέχεια μιας παλαιότερης ταινίας του DCEU, ''Ομάδα Αυτοκτονίας'' (2016). Συνεργάστηκε με τον παραγωγό Πίτερ Σαφράν, ο οποίος είχε προηγουμένως παράγει τις ταινίες του DCEU *[[Aquaman (ταινία, 2018)|Aquaman]]* (2018) και *[[Shazam! (ταινία)|Shazam!]]* (2019). Τον Μάιο του 2020, η Warner Bros. και ο Σνάιντερ ανακοίνωσαν πως η αρχική έκδοση του *Justice League* θα κυκλοφορούσε στη συνδρομητική τους υπηρεσία HBO Max ως *[[Zack Snyder's Justice League]]* (2021). Μέχρι το τέλος του 2020, ο Χαμάντα είχε ξεκινήσει να αναπτύσσει spin-off τηλεοπτικές σειρές του DCEU για το HBO Max, περιλαμβάνοντας το spin-off του *The Suicide Squad* ''Peacemaker'' (2022–σήμερα) από τον Γκαν. Μέχρι τότε βρισκόντουσαν σε ανάπτυξη περίπου 25 άλλες τηλεοπτικές σειρές ζωντανής δράσης και κινουμένων σχεδίων της DC μαζί με διάφορες ταινίες. Ο Χαμάντα σχεδίαζε να τα ενώσει όλα χρησιμοποιώντας το πολυσύμπαν, το οποίο έκανε την πρώτη του εμφάνιση στο *[[The Flash (ταινία)|The Flash]]* (2023).

### Warner Bros. Discovery
Τον Απρίλιο του 2022, η Discovery Inc. και η μητρική εταιρεία της Warner Bros., WarnerMedia, συγχωνεύθηκαν και έγιναν η Warner Bros. Discovery (WBD), υπό την διεύθυνση του Ντέιβιντ Ζάσλαβ. Η νέα η εταιρεία ήταν αναμενόμενη να μετασχηματίσει την DC Entertainment έτσι ώστε τα τμήματα κινηματογράφου, τηλεόρασης, και των βιντεοπαιχνιδιών της εταιρείας να μπορούν να ευθυγραμμίζονται. Πριν συμβεί η συγχώνευση, ο Ζάσλαβ ξεκίνησε να συναντιέται με τους υποψήφιους Διευθύνων Συμβούλους της DC, ελπίζοντας να βρουν έναν ισάξιο με τον πρόεδρο της Marvel Studios Κέβιν Φάιγκι. Παρά κάποιες πρόσφατες επιτυχίες με τηλεοπτικές σειρές και ταινίες της DC, οι Ζάσλαβ και WBD ένιωσαν πως η DC δεν είχε «συνδεδεμένη δημιουργική στρατηγική» και πως δεν χρησιμοποιούσαν χαρακτήρες-κλειδιά αρκετά, όπως τον Superman. Το συμβόλαιο του Χαμάντα θα έληγε το 2023, και οι υποστηρικτές του ένιωσαν πως ο Ζάσλαβ δεν επαινούσε την δουλειά του στην DC όσο θα έπρεπε. Τον Ιούνιο, ο Ζάσλαβ ανακοίνωσε πως η DC Films θα ξεχωριζόταν από τη Warner Bros. μέσα στην δομή της WBD αλλά θα επιβλεπόταν από τη Warner Bros. μέχρι να βρεθεί νέος πρόεδρος της DC.

Στις αρχές του Αυγούστου, η WBD αποφάσισε να μην κυκλοφορήσει την ταινία του DCEU *[[Batgirl (ταινία)|Batgirl]]* ούτε το HBO Max ούτε στους κινηματογράφος, καθώς ήταν ενάντια στα σχέδια του Ζάσλαβ να κάνει τις ταινίες της DC «μεγάλα κινηματογραφικά γεγονότα». Λίγο καιρό αργότερα, ο Ζάσλαβ είπε πως ήθελε ένα σχέδιο 10 ετών και έψαχνε νέο πρόεδρο για τη DC με τη βοήθεια του συντελεστή της Disney Άλαν Φ. Χορν. Ο Χαμάντα είχε θυμώσει με την ακύρωση του *Batgirl* και προσπάθησε να φύγει από τη DC Films αλλά πείστηκε από τους Μάικλ Ντε Λούκα και Πάμελα Άμπντι να παραμείνει μέχρι την κυκλοφορία του *[[Black Adam (ταινία)|Black Adam]]* τον Οκτώβριο του 2022. Εκείνη την περίοδο, ο Χένρι Κάβιλ επανέλαβε τον ρόλο του ως Superman από το *Άνθρωπος από Ατσάλι* σε μια cameo εμφάνιση στο *Black Adam*. Αυτό δεν το ήθελε ο Χαμάντα, αλλά εγκρίθηκε από τους Ντε Λούκα και Άμπντι όταν τους πλησίασε ο πρωταγωνιστής του *Black Adam* Ντουέιν Τζόνσον. Ο Τζόνσον ξεκίνησε να προωθεί την ιδέα μιας ταινίας Black Adam εναντίον Superman με τον Κάβιλ, και η Warner Bros. ξεκίνησε να αναπτύσσει για άλλη μια φορά μια συνέχεια του *Άνθρωπος από Ατσάλι* με τον Κάβιλ. Το τέλος του Αυγούστου, ο Νταν Λιν ήταν πιθανός υποψήφιος για τον ρόλο του προέδρου της DC, αλλά αποχώρησε λίγες εβδομάδες αργότερα. Ο Τοντ Φίλιπς, ο σκηνοθέτης της αυτόνομης ταινίας της DC *[[Joker (ταινία, 2019)|Joker]]* (2019), ήταν επίσης υποψήφιος πρόεδρος αλλά παρέμεινε αφοσιωμένος στην σκηνοθεσία της συνέχειας **' (2024).

== Ανάπτυξη ==

=== DC Studios και αρχικές αναπτύξεις ===
Οι Τζέιμς Γκαν και Πίτερ Σάφραν ανακοινώθηκαν ως συν-Διευθύνων Σύμβουλοι της πρόσφατα ιδρυμένης [[DC Studios]] στα τέλη του Οκτωβρίου του 2022 και κατέλαβαν τον Χαμάντα την 1 Νοεμβρίου. Η επιλογή ενός γνωστού σκηνοθέτη όπως τον Γκαν στην μεγαλύτερη θέση μιας εταιρείας ταινιών θεωρήθηκε σοκαριστική. Ο Γκαν θα αφοσιωνόταν στην δημιουργική μεριά της εταιρείας ενώ ο Σαφράν στην παραγωγική μεριά, και η συμφωνία τους φημολογείται πως θα διαρκούσε τέσσερα χρόνια. Ο Γκαν και ο Σαφράν θα συνέχιζαν να σκηνοθετούν και να παράγουν ταινίες και σειρές, αντίστοιχα, μαζί με τους καινούριους τους ρόλους τους, αλλά όλα τα άλλα τους πρότζεκτ θα ήταν αποκλειστικά της WBD. Μια εβδομάδα αφότου πήραν τους ρόλους τους, το δίδυμο είπε πως είχαν ξεκινήσει να δημιουργούν ένα σχέδιο 8 με 10 ετών για το Σύμπαν της DC (DCU) με μια ομάδα σεναριογράφων. Ο Ζάσλαβ είπε πως είχαν ξεκινήσει να δημιουργούν ένα βιβλίο για μελλοντικά project της DC το οποίο θα ολοκληρώνονταν σύντομα. Πρόσθεσε πως το νέο σχέδιο θα μιμούταν αυτό της Marvel, έχοντας ενοποιημένες προσεγγίσεις στον κάθε χαρακτήρα, τονίζοντας τις καινούριες προσεγγίσεις στους [[Batman]] και Superman. Μέχρι την μέση του Νοεμβρίου, ο Γκαν είχε ήδη ξεκινήσει να γράφει το σενάριο μιας καινούριας ταινίας της DC ενώ ο Σαφράν «διόρθωνε» το τότε επερχόμενο **' (2023).

Στις αρχές του Δεκεμβρίου, ο Γκαν και ο Σαφράν ολοκλήρωναν τα σχέδιά τους πριν από μια συνάντηση με τον Ζάσλαβ. Η Πάτι Τζένκινς είχε σταματήσει την ανάπτυξη της συνέχειας των ταινιών της στο DCEU *[[Wonder Woman (ταινία, 2017)|Wonder Woman]]* (2017) και *[[Wonder Woman 1984]]* (2020) αφότου ο Γκαν και ο Σαφράν της είπαν πως η ταινία δεν ταίριαζε με τα σχέδιά τους. Εκείνη την περίοδο ξεκίνησαν να κυκλοφορούν φήμες πως το DCU θα είναι πλήρης επανεκκίνηση του DCEU, πως οι ηθοποιοί από τις ταινίες του Σνάιντερ δεν θα επέστρεφαν, πως οι ταινίες *The Batman* του Ματ Ριβς θα γινόντουσαν μέρος του νέου σύμπαντος και πως ο ηθοποιός του Aquaman Τζέισον Μομόα θα υποδυόταν τώρα τον Λόμπο. Αυτές οι φήμες οδήγησαν σε ανησυχίες μεταξύ των θαυμαστών και της βιομηχανίες για την προσέγγιση του Γκαν και του Σαφράν και ο Γκαν δημοσίευσε μια δήλωση που έλεγε πως «ερχόμαστε σε άτακτο περιβάλλον» και πως θα είναι «μια αναπόφευκτη περίοδος αλλαγής καθώς δημιουργούμε μια συνδεδεμένη ιστορία μεταξύ ταινιών, τηλεοπτικών σειρών και βιντεοπαιχνιδιών». Μία εβδομάδα αργότερα, ο Γκαν ανακοίνωσε πως αυτός και ο Σαφράν είχαν ετοιμάσει ένα μέρος των μελλοντικών τους πρότζεκτ και πως θα αποκάλυπταν περισσότερες λεπτομέρειες το 2023, αναφέροντας πως ο Κάβιλ δεν θα πρωταγωνιστεί στην ταινία Superman που έγραφε εκείνη την στιγμή. Αργότερα επιβεβαιώθηκε πως Μπεν Άφλεκ δεν θα επαναλάβανε τον ρόλο του ως ο Batman του DCEU. Οι Γκαν και Σαφράν έκαναν συζητήσεις με τον Κάβιλ και τον Άφλεκ για το ενδεχόμενο επιστροφής τους στο DCU, με τον έναν να υποδύεται έναν άλλο χαρακτήρα και τον άλλο να σκηνοθετήσει κάποιο πρότζεκτ, αλλά ο Άφλεκ είπε πως δεν τον ενδιέφερε να το κάνει αυτό.

### Κεφάλαιο Ένα: Θεοί και Τέρατα
Τον Ιανουάριο του 2023, αναφέρθηκε πως το DCU δεν θα ήταν πλήρης επανεκκίνηση του DCEU. Στις 31 Ιανουαρίου, ο Γκαν και ο Σαφράν αποκάλυψαν τα πρώτα πρότζεκτ του DCU. Επίσης αποκάλυψαν τους σεναριογράφους με τους οποίους συνεργάζονταν για την συνολική ιστορία του DCU: Ντρου Γκόνταρντ, Τζέρεμι Σλέιτερ, Κριστίνα Χόντσον (η οποία έγραψε το σενάριο του *The Flash*), Κρίσταλ Χένρι και Τομ Κινγκ. Η ομάδα χώρισε την ιστορία σε δύο κεφάλαια, σε ένα σχέδιο οχτώ με δέκα ετών, με πιθανότητες για επιπρόσθετα κεφάλαια. Το πρώτο κεφάλαιο ονομάζεται «Θεοί και Τέρατα» (πρωτότυπος τίτλος: Gods and Monsters) και οι πρώτες πέντε ταινίες του θα ήταν τα *[[Superman (ταινία, 2025)|Superman]]* (2025), *The Authority*, *The Brave and the Bold*, *[[Supergirl (ταινία, 2026)|Supergirl]]* (2026) και *Swamp Thing*. Οι πρώτες πέντε τηλεοπτικές σειρές θα ήταν τα *[[Creature Commandos (τηλεοπτική σειρά)|Creature Commandos]]*, *Waller*, *[[Lanterns (τηλεοπτική σειρά)|Lanterns]]*, *Paradise Lost* και *Booster Gold*. Ο Γκαν σημείωσε πως αυτός ο κατάλογος συνδύασε τους πιο γνωστούς χαρακτήρες της DC, όπως ο Superman, ο Batman και η Wonder Woman, με πιο άγνωστους χαρακτήρες, με στόχο να γίνουν το ίδιο γνωστοί. Κάθε πρότζεκτ της DC που δεν ήταν μέρος του DCU θα προωθούταν ως «DC Elseworlds». Οι σεναριογράφοι άντλησαν έμπνευση από το franchise *[[Star Wars]]*, το οποίο έχει «διαφορετικές χρονικές περιόδους, διαφορετικά μέρη και διαφορετικά πράγματα», αλλά και από την τηλεοπτική σειρά *[[Game of Thrones]]* (2011–2019) και τους ηθικά περίπλοκούς του χαρακτήρες.

Ο Γκαν είπε πως το *The Flash* θα επανεκκινούσε το DCEU, κάνοντας το DCU ένα μία όχι πλήρης επανεκκίνηση στην οποία επιστρέφουν κάποιοι ηθοποιοί και στοιχεία από του DCEU. Οι Γκαν και Σαφράν σχεδίαζαν να υποδύονται οι ίδιοι ηθοποιοί τους χαρακτήρες τους σε όλα τα μέσα, περιλαμβάνοντας κινούμενα σχέδια. Είπαν πως οι Βαϊόλα Ντέιβις (Αμάντα Γουόλερ) και Τζον Σίνα (Peacemaker) θα επαναλάμβαναν τους ρόλους τους από τα *The Suicide Squad* και *Peacemaker* στο DCU, με κάποια στοιχεία από αυτά τα πρότζεκτ να παραμένουν. Υπήρχε επίσης πιθανότητα να επαναλάβουν τους ρόλους τους οι Μομόα, Γκαλ Γκαντότ, Έζρα Μίλερ και Ζάκαρι Λίβαϊ ως Aquaman, Wonder Woman, Flash και Shazam, αντίστοιχα, αν και δεν ήταν σίγουρο. Κανένας ηθοποιός δεν θα υποδυόταν πολλαπλούς χαρακτήρες, άρα αν ο Μομόα επιλεγόταν ως ο Λόμπο, δεν θα επέστρεφε και ως ο Aquaman στο DCU. Ο Γκαν πρόσθεσε πως η τότε επερχόμενη ταινία του DCEU *[[Blue Beetle (ταινία)|Blue Beetle]]* (2023) δεν συνδεόταν με προηγούμενα πρότζεκτ του DCEU και πως θα μπορούσε να γίνει εύκολα μέρος του DCU, κάτι που επανέλαβε ο σκηνοθέτης της ταινίας, Άνχελ Μανουέλ Σότο. Οι Γκαν και Σαφράν ξεκαθάρισαν αργότερα πως ο Χάιμε Ρέγιες / Blue Beetle του Σόλο Μαριντουένια θα επέστρεφε στο DCU, αλλά η ταινία θα ήταν αυτόνομη. Τον Ιούλιο του 2023, μετά από την εμπορική αποτυχία του *[[Shazam! Η Οργή των Θεών]]*, ο Λίβαϊ είπε πως μάλλον δεν θα επέστρεφε στο DCU. Τον επόμενο μήνα, η Γκαντότ είπε πως μαζί με τους Γκαν και Σαφράν ανέπτυσσαν μια καινούρια ταινία *Wonder Woman*, αλλά σύντομα αναφέρθηκε πως αυτό δεν ίσχυε. Τον Οκτώβριο του 2023, η *[[Variety (περιοδικό)|Variety]]* ανέφερε πως κανένας από το καστ του *Justice League* δεν θα επέστρεφε στο DCU.

Ο Σαφράν είπε πως οι ημερομηνίες κυκλοφορίας του DCU ήταν ευέλικτες, αν και κάποια πρότζεκτ θα έπρεπε να κυκλοφορήσουν σε συγκεκριμένες ημερομηνίες. Πρόσθεσε πως στόχευαν να κυκλοφορήσουν δύο ταινίες και δύο τηλεοπτικές σειρές του HBO Max κάθε χρόνο. Ο Γκαν είπε πως το να κυκλοφορεί μια ταινία οπωσδήποτε στην ημερομηνία κυκλοφορίας της είναι ένα θέμα που επικρατεί σε ολόκληρη την κινηματογραφική βιομηχανία, αλλά αυτός και ο Γκαν ήθελαν να είναι σίγουροι πως το σενάριο κάθε πρότζεκτ ήταν αρκετά καλό πριν ξεκινήσουν τα γυρίσματα. Είπε πως το ίδιο έγινε με το *The Suicide Squad*, για το οποίο δεν χρειάστηκε να γυριστούν νέες σκηνές, σε αντίθεση με άλλες ταινίες του DCEU. Συγκρίνοντας το DCU με το MCU, ο Γκαν είπε πως το δεύτερο τοποθετείται σε έναν «πλασματικό κόσμο», με εναλλακτική ιστορία και τοποθεσίες όπως η Μετρόπολις, η Γκόθαμ Σίτι, η Θεμίσκυρα και η Ατλαντίδα, ενώ το MCU τοποθετείται σε μια εκδοχή του πραγματικού κόσμου. Περίμενε πως το DCU θα ήταν πιο οργανωμένο από ότι ήταν το MCU στην αρχή, καθώς αυτός και μια ομάδα σεναριογράφων δούλευαν στην συνολική ιστορία του DCU. Πρόσθεσε πως το DCU ακολουθεί παραδοσιακούς υπερήρωες που κρατούν την ταυτότητά τους κρυφή και τα πρότζεκτ του DCU ανακοινώνονται βασισμένα σε συγκεκριμένες ιστορίες κόμικς, ενώ το MCU έπαιρνε διάφορα στοιχεία από την ιστορία των Marvel Comics. Την ημέρα μετά από την ανακοίνωση του καταλόγου, τα κόμικς έγιναν best seller και κάποια από αυτά ξεπουλήθηκαν.

Όταν οι Γκαν και Σαφράν ανακοίνωσαν τα πρώτα πρότζεκτ του DCU, είπαν πως ο δεύτερος κύκλος του *Peacemaker* καθυστέρησε καθώς ο Γκαν ήταν απασχολημένος γράφοντας το σενάριο του *[[Superman (ταινία, 2025)|Superman]]*. Τον Φεβρουάριο ο Γκαν επιβεβαίωσε πως το *Peacemaker* δεν ακυρώθηκε και ξεκαθάρισε τον Οκτώβριο πως ο δεύτερος κύκλος θα ήταν μέρος του DCU. Ο Γκαν πρόσθεσε τον Δεκέμβριο πως ο κύκλος θα ήταν μέρος του Κεφαλαίου Ένα. Όλες οι τηλεοπτικές σειρές του DCU ήταν αρχικά προορισμένες να κυκλοφορήσουν στο HBO Max, αλλά τον Ιούνιο του 2024, η WBD άλλαξε πολλές από τις σχεδιασμένες υπερπαραγωγές για το HBO Max σε σειρές του HBO ξεκινώντας από το 2025, περιλαμβάνοντας επερχόμενες σειρές του DCU.

Τον Δεκέμβριο του 2024, ο Γκαν εξήγησε πως παρόλο που αποκάλυψε κάποια έργα του Κεφαλαίου Ένα, ονομαστικά την ταινία *The Brave and the Bold* και τις σειρές *Waller* και *Booster Gold*, δεν θα έδινε το πράσινο φως σε κάποιο έργο μέχρι να ήταν χαρούμενος με το σενάριο και να «βρίσκεται εκεί που θέλω». Λίγο αργότερα, η DC Studios έδωσε το πράσινο φως στο σενάριο του Μάικ Φλάναγκαν για την ταινία *[[Clayface (ταινία)|Clayface]]*, δίνοντάς της ημερομηνία κυκλοφορίας τις 11 Σεπτεμβρίου 2026. Ο Γκαν εξήγησε πως δεν σχεδιαζόταν πρότζεκτ για τον Clayface, αλλά είχε εντυπωσιαστεί από την ιδέα του Φλάναγκαν για τον χαρακτήρα αφότου υπέβαλε πολλά πρόχειρα του σεναρίου και αποφάσισε να δώσει το πράσινο φως στην ταινία και να βρει τρόπο να την ενσωματώσει στα σχέδιά του για το DCU. Επίσης επισήμανε πως τα σενάρια των *Supergirl* και *Lanterns* ήταν ο λόγος που ήταν από τα πρώτα πρότζεκτ που έλαβαν το πράσινο φως, αλλά επιβεβαίωσε πως μια ταινία που είχε πάρει το πράσινο φως είχε «σκοτωθεί» τον Ιούνιο του 2025 επειδή το σενάριο δεν ήταν έτοιμο. Σύμφωνα με αναφορές, η ταινία ήταν το *[[Σύμπαν της DC (franchise)#Sgt. Rock|Sgt. Rock]]*. Ο Γκαν αργότερα είπε πως το DCU δεν θα είχε συγκεκριμένο «στυλ εταιρείας» και πως οι δημιουργοί μπορούσαν να χρησιμοποιήσουν ελεύθερα τις ιδέες τους στα δικά τους πρότζεκτ. Ο σκηνοθέτης του *The Brave and the Bold*, Άντι Μουσκέτι, είπε πως η ανάπτυξη είχε καθυστερήσει εκείνη τη στιγμή εν μέρει λόγω της στρατηγικής της DC Studios με σκοπό να εξασφαλίσει πως δεν θα συγκρουόταν με τη συνέχεια του ''The Batman'' από τον Ριβς (2027). Τον Φεβρουάριο του 2025, οι Γκαν και Σαφράν δήλωσαν πως ήταν ευέλικτοι με το περιεχόμενο του DCU αλλά σχεδίαζαν να κυκλοφορούν τρεις ταινίες—δύο ζωντανής δράσης και μία κινουμένων σχεδίων—κάθε χρόνο μαζί με δύο σειρές ζωντανής δράσης και δύο κινουμένων σχεδίων. Είχαν ένα σχέδιο με διάρκεια περίπου έξι έτη που περιλάμβανε ένα crossover πρότζεκτ παρόμοιο με τις ταινίες *Εκδικητές* της Marvel Studios και εν τέλει σχεδίαζαν να φτιάξουν μια ταινία με τη Λεγεώνα της Δικαιοσύνης, αλλά περιέγραψαν τον κάθε χαρακτήρα και το κάθε πρότζεκτ «ξεχωριστά κεφάλαια μιας συνολικής ιστορίας».

## Ταινίες
Τον Αύγουστο του 2022, ο CEO των Warner Bros. Discovery Ντέιβιντ Ζάσλαβ δήλωσε ότι η εταιρία έχει ένα πλάνο 10 χρόνων, παρόμοιο σε προσέγγιση με αυτό της Marvel Studios στο Κινηματογραφικό Σύμπαν της Marvel. Οι βασικοί χαρακτήρες των ταινιών από εδώ και πέρα θα είναι ο Batman, ο Superman και η Wonder Woman. Αφότου έγιναν συν-πρόεδροι των DC Studios τον Οκτώβρη της ίδιας χρονιάς, ο Τζέιμς Γκαν και ο Πίτερ Σαφράν ξαναεπιβεβαίωσαν ότι οι τρεις ήρωες θα είναι οι βασικοί χαρακτήρες, αλλά πρόσθεσαν και την Χάρλεϊ Κουίν. Τον Νοέμβριο, ο Γκαν ρώτησε τους φαν μέσω των μέσων κοινωνικής δικτύωσης του ποιους χαρακτήρες της DC θα ήθελαν να δουν ως μέρος μελλοντικών πρότζεκτ και είπε πως υπάρχουν σχέδια να βάλουν τον Bat-Mite σε μελλοντικές ταινίες, ο οποίος είχε αναφερθεί στο *Peacemaker* (2022). Επίσης είπε πως αυτός και ο Μπεν Άφλεκ βρίσκονται σε συνομιλίες για το αν θα σκηνοθετήσει ο Άφλεκ κάποια ταινία DC στο μέλλον.

Τον Ιανουάριο του 2023, καθώς οι συν-πρόεδροι Τζέιμς Γκαν και Πίτερ Σαφράν ανακοίνωσαν τις επόμενες δόσεις του franchise, οι οποίες αποτελούν ένα μέρος της πλάκας με υπότιτλο "Chapter 1: Gods and Monsters" (ελληνικά: Κεφάλαιο 1: Θεοί και Τέρατα), το ζευγάρι δήλωσε ότι ο Γκαν συνέγραψε την ιστορία- τόξο για τα Κεφάλαια 1 και 2 μαζί με τους Τομ Κινγκ, Κρίσταλ Χένρι, Κριστίνα Χόντσον, Ντρου Γκόνταρντ και Τζέρεμι Σλάτερ. Οι συγγραφείς συνεχίζουν να εργάζονται μαζί στα διάφορα έργα.

### ''Superman'' (2025)

Παρόλο που δεν είναι η ιστορία του χαρακτήρα, ακολουθεί μια νεαρή εκδοχή του Superman ως ένας ρεπόρτερ που αλληλοεπιδρά με χαρακτήρες όπως την Λόις Λέιν, καθώς πάει σε ένα ταξίδι για να συμβιβαστεί με την καταγωγή του από τον Κρύπτον και την ανθρώπινή του οικογένεια στο Σμόλβιλ. Οι Γκαν και Σαφράν θεωρούν την ταινία την αληθινή αρχή του DCU. Ο Σαφράν περιέγραψε τον Superman στην ταινία ως την «προσωποποίηση της αλήθειας, της δικαιοσύνης και του αμερικανικού τρόπου, είναι η καλοσύνη σε έναν κόσμο που νομίζει πως η καλοσύνη είναι παλαιομοδίτικη».

Τον Δεκέμβριο του 2022, ο Γκαν αποκάλυψε ότι μια νέα ταινία του Superman θα ήταν μέρος του μελλοντικού franchise. Έχοντας τον ρόλο του σεναριογράφου, ο Γκαν δήλωσε ότι το έργο θα επικεντρωνόταν γύρω από τον χαρακτήρα σε νεαρότερη ηλικία καθώς αρχίζει να εργάζεται στο *Daily Planet*. ενώ αποκάλυψε επίσης ότι ο Χένρι Κάβιλ δεν θα επαναλάμβανε ξανά τον ρόλο του από το DCEU στην ταινία. Ωστόσο, δήλωσε επίσης ότι ελπίζει να συνεργαστεί με τον ηθοποιό στο μέλλον και σε άλλα έργα. Την ίδια μέρα, ο Κάβιλ ανακοίνωσε ότι δεν θα επέστρεφε ως Superman. Τον Ιανουάριο του 2023 ανακοινώθηκε πως ο τίτλος της ταινίας θα ήταν *Superman: Legacy* και πως θα κυκλοφορούσε στις 11 Ιουλίου 2025. Ο Γκαν δήλωσε πως η ταινία θα εμπνεόταν από το κόμικ *All-Star Superman* (2005-2008) από τους Γκραντ Μόρισον και Φρανκ Κουάιτλι. Ο Γκαν επιβεβαίωσε πως θα ήταν ο σκηνοθέτης τον Μάρτιο του 2023, με τον Σαφράν να είναι παραγωγός. Τον Ιούνιο, οι Ντέιβιντ Κόρενσγουετ και Ρέιτσελ Μπρόσναχαν επιλέχθηκαν ως Κλαρκ Κεντ / Superman και Λόις Λέιν, αντίστοιχα. Ο τίτλος άλλαξε από *Superman: Legacy* σε *Superman* τον Φεβρουάριο του 2024 όταν ξεκίνησαν τα γυρίσματα στη Νορβηγία και στα Trilith Studios στην Ατλάντα. Τα γυρίσματα ολοκληρώθηκαν στις 30 Ιουλίου. Το *Superman* έκανε πρεμιέρα στις 7 Ιουλίου 2025 και κυκλοφόρησε στις 11 Ιουλίου.

Το *Superman* τοποθετείται μετά από τον πρώτο κύκλο της σειράς κινουμένων σχεδίων του DCU *Creature Commandos* (2024–2025), με τον Φρανκ Γκρίλο να επαναλαμβάνει τον ρόλο του ως Ρικ Φλαγκ Σίνιορ. Επίσης, μέλη των Authority πρωτοεμφανίζονται στην ταινία πριν από τη δική τους ταινία, μαζί με άλλους υπερήρωες όπως οι Νέιθαν Φίλιον ως Γκάι Γκάρντνερ / Green Lantern, Ιζαμπέλα Μερσέντ ως Γυναίκα Γεράκι, Έντι Γκαθέγκι ως Μάικλ Χολτ / Mister Terrific και Άντονι Κάριγκαν ως Ρεξ Μέισον / Metamorpho. Ο Σον Γκαν υποδύεται τον Μάξγουελ Λορντ. Οι Φίλιον και Γκαν προηγουμένως είχαν υποδυθεί τους Κόρι Πίτζνερ / T.D.K. (The Detachable Kid) και Weasel στο *The Suicide Squad*, αντίστοιχα, με τον δεύτερο να επαναλαμβάνει τον ρόλο του στο *Creature Commandos*.

### ''Supergirl'' (2026)

Η ταινία περιεγράφηκε από τον Γκαν ως μια «μεγάλη επική ταινία επιστημονικής φαντασίας» και μια «όμορφη ιστορία που εκτείνεται στα αστέρια» και σε αυτή πρωταγωνιστεί η Κάρα Ζορ-Ελ / Supergirl, η οποία μεγάλωσε σε ένα κομμάτι του κατεστραμμένου πλανήτη Κρύπτον και παρακολούθησε τους πάντες γύρω της να πεθαίνουν, με τον ξάδελφό της, Superman, να μεγαλώνει στη Γη με τρυφερούς γονείς.

Τον Αύγουστο του 2018 μία ταινία για την Κάρα Ζορ-Ελ / Supergirl ξεκίνησε να αναπτύσσεται ως μέρος του DCEU, με τη Warner Bros. να ψάχνει γυναίκα σκηνοθέτη. Τον Φεβρουάριο του 2021 η Σάσα Κάγιε πήρε τον ρόλο, με τον χαρακτήρα να πρωτοεμφανίζεται *The Flash*. Τον Αύγουστο του 2022, μετά την ακύρωση του *[[Batgirl (ταινία)|Batgirl]]*, η ανάπτυξη του *Supergirl* σταμάτησε επίσης. Τον Ιανουάριο του 2023, οι Γκαν και Σάφραν ανακοίνωσαν ότι μια ταινία με επίκεντρο τον χαρακτήρα βρισκόταν σε ανάπτυξη ως μέρος του «Κεφαλαίου Ένα: Θεοί και Τέρατα». Η ταινία θα ήταν προσαρμογή της μίνι σειράς κόμικς *Supergirl: Woman of Tomorrow* (2021–2022) από τους Τομ Κινγκ και Μπίλκις Έβελι. Τον Νοέμβριο του 2023, αποκαλύφθηκε πως η Άνα Νογκέιρα έγραφε το σενάριο και η Μίλι Άλκοκ επιλέχθηκε για τον ρόλο της Supergirl τον Ιανουάριο του 2024, με την πρώτη της εμφάνιση να προγραμματίζεται για το *Superman*. Ο Κρεγκ Γκιλέσπι βρισκόταν σε διαπραγματεύσεις για να σκηνοθετήσει την ταινία τον Απρίλιο του 2024, και επιβεβαιώθηκε ως σκηνοθέτης τον επόμενο μήνα. Τα γυρίσματα πραγματοποιήθηκαν από τον Ιανουάριο ως τον Μάιο του 2025 στα Warner Bros. Studios Leavesden και στο Λονδίνο της Αγγλίας, και στη Σκωτία. Ο τίτλος άλλαξε από *Supergirl: Woman of Tomorrow* σε *Supergirl* τον Ιούνιο του 2025. Το *Supergirl* είναι προγραμματισμένο να κυκλοφορήσει στις 26 Ιουνίου 2026.

Ο Τζέισον Μομόα θα υποδυθεί τον Λόμπο στην ταινία, αφότου προηγουμένως υποδύθηκε τον Aquaman στο DCEU.

### ''Clayface'' (2026)

Μια ιστορία σωματικού τρόμου στο Χόλυγουντ με έναν ηθοποιό ταινιών Β' διαλογής ο οποίος χρησιμοποιεί μια ουσία για να παραμείνει σχετικός αλλά γίνεται ένα πήλινο τέρας.

Τον Μάρτιο του 2023, ο Μάικ Φλάναγκαν και ο συνεργάτης του από τις Intrepid Pictures Τρέβορ Μέισι συναντήθηκαν με τους Γκαν και Σαφράν σχετικά με μια ταινία για τον χαρακτήρα Clayface, στην οποία δεν θα ήταν κακός όπως είναι συνήθως στα κόμικς. Αν η ανάπτυξη της ταινίας προχωρούσε, δεν ήταν ξεκάθαρο αν θα ήταν μέρος του DCU η ταινία Elseworlds. Η ταινία του Ματ Ριβς *[[The Batman#Μέλλον|The Batman – Part II]]* (2027) επίσης θα περιλάμβανε τον χαρακτήρα. Τον Δεκέμβριο του 2024, η DC Studios έδωσε το πράσινο φως στην ταινία για το DCU με το σενάριο του Φλάναγκαν. Επιβεβαιώθηκε πως ο Ριβς θα ήταν παραγωγός μαζί με τη Λιν Χάρις από την εταιρεία του, 6th & Idaho Productions. Τα γυρίσματα αναμένονταν να ξεκινήσουν στις αρχές του 2025, και η εταιρεία έψαχνε σκηνοθέτη όσο ο Φλάναγκαν ήταν δεσμευμένος με τη δική του ταινία *Ο Εξορκιστής* (2026) και μια τηλεοπτική σειρά *[[Κάρι (μίνι σειρά)|Κάρι]]*. Τον Φεβρουάριο του 2025, επιβεβαιώθηκε πως ο Άλαν Τούντικ δεν θα επαναλάμβανε τον φωνητικό του ρόλο ως Clayface από το *Creature Commandos* και την αυτόνομη σειρά κινουμένων σχεδίων *[[Harley Quinn (τηλεοπτική σειρά)|Harley Quinn]]* (2019–σήμερα) καθώς δεν ήταν ο βασικός του ρόλος στο DCU. Εκείνη την περίοδο, ο Τζέιμς Γουότκινς προσλήφθηκε ως ο σκηνοθέτης της ταινίας, ο Χοσείν Αμινί έγραφε ένα καινούριο πρόχειρο του σεναρίου τον Μάιο και τον Ιούνιο επιλέχθηκε ο Τομ Ρις Χάρις στον πρωταγωνιστικό ρόλο. Τα γυρίσματα ξεκίνησαν τον Αύγουστο του 2025 στο Λίβερπουλ της Αγγλίας. Το *Clayface* είναι προγραμματισμένο να κυκλοφορήσει στις 11 Σεπτεμβρίου 2026.

### ''Man of Tomorrow'' (2027)
Τον Ιούνιο του 2025, ο Γκαν είπε πως είχε ξεκινήσει να γράφει μια συνέχεια του *Superman* η οποία δεν θα ήταν άμεση συνέχεια, αλλά θα περιλάμβανε τον Superman σε σημαντικό ρόλο. Οι Κόρενσγουετ και Μπρόσναχαν είχαν επιλογές για μια πιθανή συνέχεια, αλλά μετά από την κυκλοφορία του *Superman* τον Ιούλιο, μια άμεση συνέχεια δεν αναμενόταν να ανακοινωθεί σύντομα. Τον Αύγουστο, ο Ζάσλαβ επιβεβαίωσε πως ο Γκαν έγραφε και θα σκηνοθετούσε την επόμενη ταινία στη «Super-Οικογένεια», για την οποία ο Γκαν είχε ολοκληρώσει τη γραφή του πρώτου προχείρου του σεναρίου. Περιέγραψε την ταινία ως την επόμενη ιστορία στο «Έπος του Superman» και ήλπιζε πως η παραγωγή θα ξεκινούσε σύντομα. Τον Σεπτέμβριο, ο Γκαν ανακοίνωσε πως ο τίτλος της ταινίας ήταν *Man of Tomorrow* και η ημερομηνία κυκλοφορίας προγραμματίστηκε για τις 9 Ιουλίου 2027, με τον Κόρενσγουετ να αναμένεται να επιστρέψει μαζί με τον Νίκολας Χουλτ ως Λεξ Λούθορ.

### ''The Authority''
Τον Ιανουάριο του 2023, ο Τζέιμς Γκαν ανακοίνωσε ότι μια ταινία με επίκεντρο την ομάδα υπερήρωων The Authority ήταν σε εξέλιξη. Ο Γκαν δήλωσε ότι η ταινία θα ενσωματώσει χαρακτήρες από το αποτύπωμα WildStorm της DC στη συνέχεια του DCU, ώστε να μπορούν να αλληλεπιδράσουν με τους βασικούς χαρακτήρες της DC Comics σε μελλοντικά έργα. Οι χαρακτήρες των υπερήρωων έχουν ελαττώματα, αλλά με καλές προθέσεις, καθώς βλέπουν τον κόσμο να σπάει βλέποντας τη μόνη λύτρωση που είναι να πάρουν την κατάσταση στα χέρια τους με κάθε απαραίτητο μέσο, ​​εν τέλει με αμφίβολα μέσα.

Τον Φεβρουάριο του 2025, οι Γκαν και Σάφραν δήλωσαν πως η ταινία είχε καθυστερήσει για χάρη άλλων επερχόμενων πρότζεκτ, εξηγώντας πως το σενάριο είχε αλλάξει πολλές φορές και απαιτεί πολλή δουλειά.

### ''The Brave and the Bold''
Τον Δεκέμβριο του 2022, ο Τζέιμς Γκαν επιβεβαίωσε σε έναν χρήστη στο Twitter ότι ο Batman θα έπαιζε "μεγάλο ρόλο" στην επερχόμενη αφήγηση του DCU. Περίπου στο ίδιο χρονικό διάστημα, τόσο ο Γκαν όσο και ο σκηνοθέτης του *[[The Batman]]* (2022), Ματ Ριβς, αρνήθηκαν τους ισχυρισμούς ότι το σύμπαν του Ριβς ενσωματώθηκε στη συνέχεια του νέου DCU.

Τον Ιανουάριο του 2023, ο Γκαν ανακοίνωσε επίσημα το *The Brave and the Bold*, μια ταινία που προοριζόταν να εισαγάγει την προσαρμογή του Batman και του βιολογικού του γιου από το DCU, Ντέιμιαν Γουέιν / Robin, εκτός από την εισαγωγή του Batfamily σε μελλοντικά έργα. Ο Γκαν ανέφερε την σειρά του Γκραντ Μόρισον στο κόμικ του Batman ως την κύρια έμπνευση πίσω από την ιστορία της ταινίας και επιβεβαίωσε ότι ένας νέος ηθοποιός ξεχωριστός είτε από τον Ρόμπερτ Πάτινσον είτε από τον Μπεν Άφλεκ, ο οποίος απεικόνιζε τον χαρακτήρα στο DCEU, θα έπαιρνε το ρόλο του Μπρους Γουέιν. Ο σκηνοθέτης του *[[The Flash (ταινία)|The Flash]]* Άντι Μουσκέτι προσλήφθηκε για να σκηνοθετήσει την ταινία τον Ιούνιο του 2023, με την αδελφή του, Μπάρμπαρα, να είναι παραγωγός μαζί με τους Γκαν και Σαφράν. Ο Μουσκέτι είπε πως η ανάπτυξη είχε καθυστερήσει τον Δεκέμβριο του 2024 λόγω άλλων δεσμεύσεων του και για να σιγουρευτεί πως δεν θα συγκρουόταν με τη συνέχεια του ''The Batman''. Τον Φεβρουάριο του 2025, οι Γκαν και Σαφράν δήλωσαν πως η δουλειά στο σενάριο βρισκόταν σε εξέλιξη, αν και ο σεναριογράφος δεν είχε ακόμα ανακοινωθεί.

### ''Swamp Thing''
Τον Δεκέμβριο του 2022, αναφέρθηκε πως ο σκηνοθέτης Τζέιμς Μάνγκολντ ενδιαφερόταν να δουλέψει σε κάποιο έργο του DCU με τους Γκαν και Σαφράν. Τον Ιανουάριο του 2023, ο Τζέιμς Γκαν ανακοίνωσε μια ταινία με επίκεντρο τον χαρακτήρα Swamp Thing. Ο Γκαν περιέγραψε την ταινία ως μια "πολύ σκοτεινή ιστορία τρόμου" που επικεντρώνεται στην προέλευση του τέρατος και δήλωσε ότι παρά την τονική της διαφορά με την υπόλοιπη συνέχεια του DCU, θα εξακολουθούσε να ενσωματώνεται απρόσκοπτα στην κύρια ιστορία που είχαν δημιουργήσει για το franchise που προχωρούσε. Η συμμετοχή του Μάνγκολντ ως σκηνοθέτης και σεναριογράφος επιβεβαιώθηκε τον Απρίλιο.

Τον Φεβρουάριο του 2025, οι Γκαν και Σαφράν δήλωσαν πως η ταινία είχε καθυστερήσει για χάρη άλλων πρότζεκτ που βρισκόντουσαν σε προτεραιότητα, λέγοντας πως ο Μάνγκολντ ήταν ακόμα διαθέσιμος και ήθελε να είναι το επόμενό του πρότζεκτ που θα αναπτυσσόταν.

### Άτιτλη ταινία Wonder Woman
Αφού οι Γκαν και Σαφράν αποφάσισαν να ακυρώσουν τα σχέδια της Πάτι Τζένκινς για μια συνέχεια των ταινιών του DCEU ''Wonder Woman'' (2017) και *[[Wonder Woman 1984]]* (2020), η ηθοποιός που υποδύθηκε την Wonder Woman στο DCEU, Γκαλ Γκαντότ, δήλωσε τον Αύγουστο του 2023 πως αυτή, μαζί με τον Γκαν και τον Σαφράν, αναπτύσσουν μια καινούρια ταινία *Wonder Woman*. Δεν αναφέρθηκε πως η ταινία βρίσκεται σε ανάπτυξη, χωρίς να υπάρχουν σχέδια για να επαναλάβει η Γκαντότ τον ρόλο της. Τον Ιούνιο του 2025, ο Γκαν αποκάλυψε πως μια ταινία με πρωταγωνίστρια τη Wonder Woman, ξεχωριστή από την τηλεοπτική σειρά *Paradise Lost*, βρισκόταν στο στάδιο της γραφής. Τον επόμενο μήνα, αποκαλύφθηκε πως η Άνα Νογκέιρα έγραφε το σενάριο.

### Άτιτλη ταινία Teen Titans
Τον Μάρτιο του 2024, αποκαλύφθηκε πως μια ταινία επικεντρωμένη στους Teen Titans βρισκόταν σε ανάπτυξη, με την Άνα Νογκέιρα να γράφει το σενάριο.

### Άτιτλη ταινία Bane και Deathstroke
Τον Σεπτέμβριο του 2024, αποκαλύφθηκε πως μια ταινία επικεντρωμένη στους υπερκακούς Bane και Deathstroke βρισκόταν σε ανάπτυξη, με τον Μάθιου Όρτον να γράφει το σενάριο.

### ''Sgt. Rock''
Η ταινία περιλαμβάνει τον Sgt. Rock ο οποίος συμμαχεί με μία μαχήτρια αντίστασης από τη Γαλλία για να εντοπίσουν την Ιερά Λόγχη πριν από τους Ναζί. Ο Σαφράν περιέγραψε την ταινία ως μια ιστορία τοποθετημένη στον Β' Παγκόσμιο Πόλεμο που εξερευνά τον ηρωισμό και τις συγκρούσεις.

Στα τέλη του Νοεμβρίου του 2024, ο Τζάστιν Κουρίτσκες είχε γράψει το σενάριο μιας ταινίας με τον χαρακτήρα Sgt. Rock. Οι Λούκα Γκουαντανίνο και Ντάνιελ Κρεγκ βρισκόντουσαν σε διαπραγματεύσεις για να σκηνοθετήσουν και να πρωταγωνιστήσουν στην ταινία, αντίστοιχα, έχοντας προηγουμένως συνεργαστεί με τον Κουρίτσκες στην ταινία *[[Queer (ταινία)|Queer]]* (2024). Αν και υπήρχε μια πιθανότητα να ακυρωθεί το έργο άμα αποτύγχαναν οι συμφωνίες με τους Γκουαντανίνο και Κρεγκ, η DC Studios ήταν «υπερβολικά ικανοποιημένη» με το σενάριο του Κουρίτσκες και ήταν προορισμένη να είναι η επόμενη ταινία του Γκουαντανίνο πριν από την σχεδιασμένη προσαρμογή του μυθιστορήματος *[[American Psycho]]* (1991). Ο Κρεγκ δεν είχε δεσμευθεί με τον ρόλο και τον απέρριψε τον Φεβρουάριο του 2025 λόγω συγκρούσεων προγράμματος και με την απογοήτευσή του από την αποδοχή του *Queer*. Ο Κόλιν Φάρελ ξεκίνησε διαπραγματεύσεις για να πρωταγωνιστήσει τον Μάρτιο, αλλά η ανάπτυξη τέθηκε σε παύση τον Απρίλιο λόγω προβλημάτων με τα γυρίσματα, αλλά θα μπορούσε να επανεκτιμηθεί αργότερα μέσα στη χρονιά και να ξεκινήσει να γυρίζεται στα μέσα του 2026.

### Άτιτλη ταινία Justice League
Τον Ιούλιο του 2025 αναφέρθηκε σε ένα άρθρο του *[[The Wall Street Journal]]* πως ο Γκαν σχεδίαζε να φτιάξει μια καινούρια ταινία με τη Λεγεώνα της Δικαιοσύνης.

## Τηλεοπτικές σειρές

### ''Creature Commandos'' (2024–σήμερα)

Μετά από τα γεγονότα του πρώτου κύκλου του *Peacemaker*, η Αμάντα Γουόλερ δεν έχει πια τη δυνατότητα να θέτει ανθρώπινες ζωές σε κίνδυνο για τις επιχειρήσεις της όπως έκανε με την Ομάδα Αυτοκτονίας και την Ομάδα Peacemaker. Έτσι, αναγκάζεται να ιδρύσει μια ομάδα τεράτων που περιλαμβάνουν τους Νίνα Μαζέρσκι, Doctor Phosphorus, Έρικ Φρανκενστάιν, Νύφη, G.I. Robot και Weasel, οι οποίοι είναι υπό την ηγεσία του Ρικ Φλαγκ του πρεσβύτερου.

Τον Ιανουάριο του 2022, ο Γκαν επιβεβαίωσε ότι δημιουργούσε μια δεύτερη spin-off σειρά στο *The Suicide Squad* για το HBO Max, η οποία δεν θα ήταν τόσο κωμική όσο το *Peacemaker*. Αργότερα τον Ιούνιο, ο Γκαν είπε ότι θα γράψει και θα σκηνοθετήσει την ανώνυμη σειρά, και επιβεβαίωσε ότι χαρακτήρες από το *Peacemaker* θα συμπεριληφθούν στην πλοκή. Τον Ιανουάριο του 2023, κατά την ανακοίνωση της μελλοντικής πλάκας του franchise υπό την ηγεσία των Γκαν και Σάφραν, η σειρά αποκαλύφθηκε ότι ήταν μια τηλεοπτική σειρά κινουμένων σχεδίων με επίκεντρο τους Creature Commandos.

### ''Peacemaker'' (2ος κύκλος)

Το HBO Max ανακοίνωσε τον δεύτερο κύκλο του *Peacemaker* τον Φεβρουάριο του 2022, με τον Γκαν προγραμματισμένο να γράψει και να σκηνοθετήσει όλα τα επεισόδια. Δήλωσε πως ο δεύτερος κύκλος θα εξερευνήσει τα αποτελέσματα όλων των γεγονότων που έλαβαν μέρος στον 1ο κύκλο. Όταν ο Γκαν και ο Σαφράν ανακοίνωσαν όλα τα πρώτα πρότζεκτ του DCU τον Ιανουάριο του 2023, δήλωσαν πως το *Waller* θα διαδραματίζεται ανάμεσα στον 1ο και στον 2ο κύκλο του *Peacemaker*, με πολλούς χαρακτήρες του πρώτου κύκλου να εμφανίζονται και στο *Waller.* Τον Φεβρουάριο, ο Γκαν επιβεβαίωσε πως η δουλειά στον δεύτερο κύκλο του *Peacemaker* θα συνεχίσει όταν ολοκληρωθεί το *Waller*, και τον επόμενο μήνα δήλωσε πως θα κυκλοφορήσει μετά το *Superman*. Ο Γκαν έγραφε τον κύκλο εκείνον τον Οκτώβριο, όταν επιβεβαίωσε πως θα τοποθετούταν στο DCU και πως θα εξηγούσε αυτήν την αλλαγή.

Η ιστορία του κύκλου επηρεάζεται από τα γεγονότα του *Superman*.

### ''Lanterns''

Αρχικά αναπτύχθηκε ως ταινία βασισμένη στους Green Lantern Corps τον Οκτώβριο του 2014, με τους Ντέιβιντ Γκόγιερ και Τζάστιν Ρόουντς που προσλήφθηκαν για να συνυπογράψουν το σενάριο τον Ιανουάριο του 2017, βασισμένη σε μια ιστορία των Γκόγιερ και Τζεφ Τζόνς, ενώ ο Γκόγιερ θα υπηρετούσε και ως παραγωγός. περιεγράφηκε εκείνη την εποχή ως "*Φονικό όπλο* στο διάστημα". Μέχρι τον Ιούνιο του 2018, ο Τζονς προσλήφθηκε για να ξαναγράψει το σενάριο, εκτός από τον ρόλο του ως παραγωγού. Η ταινία είχε προγραμματιστεί να κυκλοφορήσει στις 24 Ιουλίου 2020, αλλά αργότερα αναβλήθηκε. Τον Ιανουάριο του 2023, οι Γκαν και Σαφράν ανακοίνωσαν ότι το έργο θα αναπτυχθεί εκ νέου ως μια τηλεοπτική σειρά μυστηρίου συγκρίσιμη με το *True Detective*. Η πλοκή θα επικεντρωθεί γύρω από δύο από Green Lanterns, τον Χαλ Τζόρνταν και τον Τζον Στιούαρτ που εργάζονται μαζί για να προστατεύσουν τη Γη, καθώς ανακαλύπτουν έναν «αρχαίο τρόμο» που κατοικεί εκεί και θα συνδεθεί με το συνολικό τόξο του πρώτου κεφαλαίου τους. Τον Οκτώβριο του 2024, οι Κάιλ Τσάντλερ και Άαρον Πιέρ επιλέχθηκαν ως Χαλ Τζόρνταν και Τζον Στιούαρτ, αντίστοιχα. Τα γυρίσματα ξεκίνησαν τον Φεβρουάριο του 2025 και θα ολοκληρωθούν τον Ιούλιο στο Λος Άντζελες.

### ''Waller''
Τον Μάιο του 2022 μία σειρά για την Αμάντα Γουόλερ μπήκε σε ανάπτυξη, με την Βαϊόλα Ντέιβις να επιστρέφει στον ρόλο της. Οι Τζέιμς Γκαν, Πίτερ Σαφράν και Κρίσταλ Χένρι θα είναι οι παραγωγοί με τον Χένρι να γράφει το σενάριο. Η σειρά θα διαδραματίζεται μετά τα γεγονότα της πρώτης σεζόν του *Peacemaker*. Τον Ιανουάριο του 2023, επιβεβαιώθηκε ως η δεύτερη δόση του νέου κεφαλαίου του franchise. Ο Γκαν ανέπτυξε τη σειρά μαζί με τους Κρίσταλ Χένρι και Τζέρεμι Κάρβερ.

Τον Φεβρουάριο του 2025, οι Γκαν και Σαφράν δήλωσαν πως η σειρά είχε αλλάξει πολλές φορές και αρχικά ήταν προορισμένη να κυκλοφορήσει πριν από τον δεύτερο κύκλο του *Peacemaker*, αν και οι αλλαγές ανάγκασαν τη σειρά να επανασχεδιαστεί. Το δίδυμο δήλωσε πως δεν θα ξεκινούσε η παραγωγή μέχρι να τελειοποιηθεί το σενάριο, αν και η ανάπτυξη συνεχίζει.

### ''Paradise Lost''
Τον Δεκέμβριο του 2019, η Πάτι Τζένκινς αποκάλυψε ότι η δουλειά σε μια spin-off ταινία *Wonder Woman* με επίκεντρο τις Αμαζόνες της Θεμισκύρα είχε αρχίσει να αναπτύσσεται, με τον σκηνοθέτη να εργάζεται στο περίγραμμα της ιστορίας. Τον Απρίλιο του 2020, δήλωσε ότι η ταινία προορίζεται να κυκλοφορήσει μεταξύ της *Wonder Woman 1984* και της τρίτης ταινίας *Wonder Woman*, με την πλοκή να έχει την ίδια σειρά στη συνέχεια. Μέχρι τον Νοέμβριο του 2020, η σκηνοθέτρια αποκάλυψε ότι είχε γράψει το σενάριο με τον Τζεφ Τζονς και ότι η πλοκή θα διαδραματιζόταν από τη στιγμή που η Νταϊάνα Πρινς / Wonder Woman θα φύγει από το νησί στην πρώτη ταινία, μέχρι τα γεγονότα που διαδραματίζονται μεταξύ της δεύτερης και της τρίτης ταινίας. Τον Δεκέμβριο του 2022, το έργο στην τρέχουσα μορφή του τέθηκε στο ράφι καθώς η Τζένκινς αποχώρησε από το franchise, λόγω δημιουργικών διαφορών με το στούντιο. Τον Ιανουάριο του 2023, αποκαλύφθηκε ότι ένα πρίκουελ της Wonder Woman θα επαναδημιουργηθεί ως τηλεοπτική σειρά που θα προβάλλεται αποκλειστικά στο HBO Max. Το έργο περιγράφηκε ως μια ιστορία σε στυλ *[[Game of Thrones]]* που εξερευνά την κοινωνία του νησιού πριν από τη γέννηση της Νταϊάνα Πρινς. Τον Φεβρουάριο του 2025, οι Γκαν και Σαφράν επιβεβαίωσαν πως η ανάπτυξη της σειράς βρισκόταν σε εξέλιξη.

### ''Booster Gold''
Τον Σεπτέμβριο του 2015, μια ταινία φίλων αστυνομικών με επίκεντρο το Booster Gold και το Blue Beetle ανακοινώθηκε ότι βρίσκεται σε εξέλιξη με τον παραγωγό Γκρεγκ Μπαρλάντι. Τον Μάιο του 2016, ο Ζακ Στεντζ προσλήφθηκε για να γράψει το σενάριο, ενώ ο Μπαρλάντι εξέφρασε ενδιαφέρον για τη σκηνοθεσία του έργου. Το σενάριο είχε ολοκληρωθεί μέχρι τον Μάρτιο του 2018. Τον Ιανουάριο του 2023, αποκαλύφθηκε ότι το έργο θα μετατραπεί σε τηλεοπτική σειρά που θα κυκλοφορούσε αποκλειστικά στο HBO Max. Ο Γκαν και ο Σάφραν δήλωσαν ότι βρισκόντουσαν σε πρώιμες διαπραγματεύσεις με έναν ηθοποιό για να πρωταγωνιστήσει στη σειρά, η οποία θα ήταν μέρος του πρώτου κεφαλαίου. Τον Φεβρουάριο του 2025, δήλωσαν πως η σειρά είχε καθυστερήσει λόγω αποτυχημένων διαπραγματεύσεων με έναν πιθανό υπεύθυνο, αλλά βρισκόταν ακόμα σε ανάπτυξη.

### Άτιτλη σειρά Blue Beetle
Τον Ιούνιο του 2024, αποκαλύφθηκε πως μια σειρά κινουμένων σχεδίων επικεντρωμένη στον Χάμιε Ρέγιες / Blue Beetle βρισκόταν σε ανάπτυξη με την Warner Bros. Animation για το DCU. Θα συνέχιζε την ιστορία της ταινίας του DCEU *[[Blue Beetle (ταινία)|Blue Beetle]]* ενώ ταυτόχρονα θα άλλαζε κάποια πράγματα, και αν ήταν επιτυχημένη θα δημιουργούσε μια πιθανότητα μιας ακόμα ταινίας *Blue Beetle* στο DCU με τον Σόλο Μαριντουένια να επιστρέφει. Ο Μάικλ Πούγκα είχε αρχίσει να δουλεύει στην σειρά από τις αρχές του 2024, και θα ήταν ο υπεύθυνος και ο σκηνοθέτης. Ο Κρίστιαν Μαρτίνεζ προσλήφθηκε ως σεναριογράφος, ενώ ο σκηνοθέτης της ταινίας Άνχελ Μανουέλ Σότο, ο σεναριογράφος Γκάρετ Ντουνέτ Αλκοσέρ, και ο παραγωγός Τζον Ρίκαρντ θα ήταν εκτελεστικοί παραγωγοί. Ο Μαριντουένια επιβεβαίωσε τον Ιούλιο πως θα επαναλάμβανε τον ρόλο του ως ο Blue Beetle στην σειρά.

Τον Φεβρουάριο του 2025, ο Μαριντουένια δήλωσε πως η σειρά προοριζόταν να κυκλοφορήσει το 2026 και οι Γκαν και Σαφράν επιβεβαίωσαν πως η ανάπτυξη της σειράς βρισκόταν σε εξέλιξη με τα σενάρια να είναι προγραμματισμένα να αξιολογηθούν στο κοντινό μέλλον.

### ''Mister Miracle''
Τον Ιούνιο του 2025, αποκαλύφθηκε πως μια σειρά κινουμένων σχεδίων για ενήλικες βασισμένη στη σειρά κόμικς Mister Miracle του Τομ Κινγκ βρισκόταν σε ανάπτυξη με τη Warner Bros. Animation, με τον Κινγκ να είναι ο υπεύθυνος και εκτελεστικός παραγωγός.

## Ταινίες μικρού μήκους

### Άτιτλες ταινίες μικρού μήκους Κρύπτο
Τον Φεβρουάριο του 2025, ο Γκαν ανακοίνωσε μια σειρά τεσσάρων ταινιών μικρού μήκους με τον Κρύπτο τον σκύλο, ο οποίος θα κάνει την πρώτη του εμφάνιση στο *[[Superman (ταινία, 2025)|Superman]]* (2025). Οι ταινίες θα κυκλοφορήσουν εποχιακά, με την πρώτη να είναι προγραμματισμένη να κυκλοφορήσει το φθινόπωρο του 2025.

## Βιντεοπαιχνίδια
Αφού ανακοίνωσε τα αρχικά πρότζεκτ του DCU, ο Γκαν επιβεβαίωσε πως σχεδιάζει να περιλάβει καινούργια βιντεοπαιχνίδια τοποθετημένα στο DCU, για να καλύψουν το κενό ανάμεσα στις ταινίες και τις σειρές. Παρόλα αυτά, προγραμματίζονται σε έναν τρόπο που το κοινό που δεν παίζει βιντεοπαιχνίδια δεν θα χάσει στοιχεία της συνολικής ιστορίας. Η Warner Bros. Games είχε ξεκινήσει να αναπτύσσει παιχνίδια του DCU πριν από τον Ιανουάριο του 2024.

## Χρονολογική σειρά
Ο Τζέιμς Γκαν αρχικά επιβεβαίωσε τον Φεβρουάριο του 2023 πως ορισμένα γεγονότα από τα προηγούμενά του έργα στο Εκτεταμένο Σύμπαν της DC (DCEU), *[[The Suicide Squad]]* (2021) και πρώτος κύκλος του *[[Peacemaker (τηλεοπτική σειρά)|Peacemaker]]* (2022), θα υπήρχαν και στον κανόνα του DCU. Τον Νοέμβριο του 2024 ξεκαθάρισε πως το πρώτο δεν θα επανασυνδεόταν στην καινούρια πραγματικότητα, και τα γεγονότα της ταινίας θα θεωρούνταν μέρος του κανόνα μόνο αν αναφέρονταν σε μέσα του DCU, όπως οι αναφορές του *Creature Commandos* στο «Project Starfish», στην αποστολή του Task Force X στο Κόρτο Μαλτίζ που κατέληξε στον θάνατο του Ρικ Φλαγκ Τζούνιορ στα χέρια του Peacemaker και στην εμφάνιση του Weasel, ενός άλλου πρώην μέλους του Task Force X κατά τη διάρκεια του Project Starfish. Ο Γκαν επίσης επιβεβαίωσε τον ίδιο μήνα πως σχεδόν όλος ο πρώτος κύκλος του *Peacemaker* βρισκόταν στον κανόνα του DCU, εκτός από την cameo εμφάνιση της Λεγεώνας της Δικαιοσύνης στο φινάλε του κύκλου «It's Cow or Never», το οποίο θα εξηγηθεί στον δεύτερο κύκλο καθώς η ομάδα δεν υπήρχε στο DCU εκείνη την περίοδο.

Στο Κεφάλαιο Ένα: Θεοί και Τέρατα, το *Creature Commandos* απεικονίζει τα πρώτα γεγονότα στη χρονολόγηση του DCU, ενώ ταυτόχρονα ακολουθεί τα γεγονότα του *The Suicide Squad* και του πρώτου κύκλου του *Peacemaker*. Τα γεγονότα της ταινίας *Superman* τοποθετούνται μετά από τη σειρά. Ο δεύτερος κύκλος του *Peacemaker* θα ακολουθήσει τα *Creature Commandos* και *Superman*.

## Ακυρωμένα έργα
Ο σκηνοθέτης του *[[The Batman]]* (2022) Ματ Ριβς αποκάλυψε τον Μάριο του 2022 πως η σχεδιασμένη spin-off σειρά με επίκεντρο την Αστυνομία της Γκόθαμ οδήγησε σε μια νέα ιδέα για μια σειρά βασισμένη στο Άσυλο Άρκαμ. Είπε πως η σειρά θα εξερευνούσε τις ιστορίες προέλευσης των χαρακτήρων που σχετίζονται με αυτό. Στόχευε ένα ύφος τρόμου, με το Άρκαμ να απεικονίζεται ως στοιχειωμένο σπίτι. Τον Οκτώβριο, ο Αντόνιο Κάμπος προσλήφθηκε ως σεναριογράφος, σκηνοθέτης, υπεύθυνος, και εκτελεστικός παραγωγός της σειράς, ενώ ο Ριβς τελικά το ανέπτυσσε ως μέρος του DCU, κάτι που ο Γκαν αποκάλυψε τον Δεκέμβριο του 2023. Τον Ιούλιο του 2024, αποκαλύφθηκε πως η ανάπτυξη της σειράς είχε σταματήσει.

## Επαναλαμβανόμενοι ηθοποιοί και χαρακτήρες

*Το σκούρο γκρίζο κουτί υποδηλώνει πως ο χαρακτήρας δεν συμμετείχε στην ταινία ή στην τηλεοπτική σειρά.
*Η σήμανση  υποδηλώνει μια επαναλαμβανόμενη εμφάνιση στην ταινία ή στην τηλεοπτική σειρά.
*Η σήμανση  υποδηλώνει πως ο χαρακτήρας εμφανίζεται χωρίς να αναγράφεται στους τίτλους.
*Η σήμανση  υποδηλώνει ηθοποιό που μόνο χαρίζει τη φωνή του στον χαρακτήρα.

## Υποδοχή

### Εισπράξεις

### Ανταπόκριση κριτικών και κοινού

## Μουσική

### Soundtrack

## DC Elseworlds
Όταν ανακοίνωσε τα πρώτα πρότζεκτ του DCU τον Ιανουάριο του 2023, ο Γκαν δήλωσε πως όποιο πρότζεκτ της DC που δεν είναι μέρος του DCU θα έχει την ετικέτα «**DC Elseworlds**» από εδώ και πέρα. Με αυτόν τον τρόπο ξεχωρίζει και η DC Comics τα κόμικ της που δεν είναι μέρος του κύριου σύμπαντος. Ο Σαφράν είπε πως πρότζεκτ εκτός του DCU θα έπρεπε να φτάνουν έναν υψηλό πήχη για να πάρουν το πράσινο φως. Ο Γκαν για λίγο σκεφτόταν να ενσωματώσει το franchise *The Batman* του Ματ Ριβς με πρωταγωνιστή τον Ρόμπερτ Πάτινσον στο DCU, αλλά προτίμησε να λέει ελεύθερα Elseworld ιστορίες, αν και είπε πως υπήρχε μια μικρή πιθανότητα να γίνει ο Batman του Πάτινσον μέρος του DCU.

Τα παρακάτω πρότζεκτ είναι αυτά που είναι επιβεβαιωμένα ως "DC Elseworlds":

* Η τηλεοπτική σειρά κινουμένων σχεδίων *[[Teen Titans Go!]]* (2013–σήμερα)
* Οι ταινίες του Τοντ Φίλιπς ''Joker'' (2019) και ** (2024)
* Η τηλεοπτική σειρά κινουμένων σχεδίων *[[Harley Queen (τηλεοπτική σειρά)|Harley Queen]]* (2019–σήμερα)
* Η τηλεοπτική σειρά *[[Superman & Lois]]* (2021–2024)
* Το συνδεδεμένο σύμπαν Batman του Ματ Ριβς:
** Οι ταινίες *[[The Batman]]* (2022), *[[The Batman#Συνέχεια|The Batman – Part II]]* (2026), και η τρίτη ταινία *The Batman* που βρίσκεται σε ανάπτυξη
** Η spin-off σειρά *[[The Penguin (τηλεοπτική σειρά)|The Penguin]]* (2024)
* Μια ταινία με μαύρο Superman σε σενάριο από τον Τα-Νεχίσι Κόουτς
* Μια συνέχεια της ταινίας *[[Constantine (ταινία)|Constantine]]* (2005) με τους Φράνσις Λόρενς και Κιάνου Ριβς να επιστρέφουν
* Πρωτότυπες Ταινίες Κινουμένων Σχεδίων του Σύμπαντος της DC
* Η ταινία κινουμένων σχεδίων *[[Ευτυχισμένος Μικρός Μπάτμαν]]* (2023)
* Μια σχεδιασμένη ταινία κινουμένων σχεδίων βασισμένη στο κόμικ *[[The Jurassic League]]* (2022) σε σενάριο από τον Μπράιαν Λιντς και παραγωγή των  Τζέιμς Γκαν και Πίτερ Σαφράν
* Η σειρές κινουμένων σχεδίων *[[Starfire!]]*, *[[My Adventures with Green Lantern]]* και *[[DC Super Powers]]*.

## Δείτε επίσης

* Κατάλογος ταινιών που βασίζονται σε κόμικς της DC

## Παραπομπές


## Εξωτερικοί σύνδεσμοι

* Ταινίες στην DC.com
* Τηλεοπτικές σειρές στην DC.com


Κατηγορία:Φανταστικά σύμπαντα
Κατηγορία:Franchises της Warner Bros.